เมื่อสักครู่มีตกขาวออกขุ่นๆค่อนข้างเยอะ แบบนี้หมายความว่าประจำเดือนใกล้มา หรือว่าตั้งครรภ์คะ ตอนนี้ปวดท้องน้อยนิดหน่อย
สวัสดีค่ะ อาการมีตกขาวสีขุ่นออกมาค่อนข้างเยอะ อาจจะเกิดจาก ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็น การแพ้หรือระคายเคืองจากสารเคมีที่ใช้บริเวณนั้นๆการมีตกขาวไม่ได้บ่งบอกว่าประจำเดือนจะมาหรือจะมีการตั้งครรภ์หรือไม่ สาเหตุของตกขาวดังกล่าวไป หรืออาจจะไม่มีสาเหตุคือเป็นตกขาวปกติ ถ้าออกแค่สีขาวขุ่นครั้งเดียว หลังจากนี้ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น ถ้ายังมีตกขาวมากต่อเนื่องควรไปพบแพทย์